ДФЗ отпусна 4,5 млн. лв. държавна помощ за пчеларите - АгроКлуб.БГ | Агробизнес новини и анализи
Държавата ще отпусне на българските пчелари минимална помощ de minimis, за да покрият част от годишния си разход за отглеждане на пчели. За целта Управителният съвет на ДФ „Земеделие” гласува бюджет в размер на 4,5 млн. лв., съобщават от Фонда.
Финансовото подпомагане, което пчеларите ще получат по линия на минималната държавна помощ, има за цел да компенсира направените от стопаните разходи за зазимяването на кошерите и за справяне с последствията от неблагоприятните климатични условия, довели до ниски добиви на пчелен мед.
Финансова подкрепа имат право да получат пчелари, които притежават най-малко 20 пчелни семейства. Те трябва да са реализирали качествен пчелен мед през 2018 и/или през 2019 г. Продукцията им следва да отговаря на изискванията, заложени както в Закона за пчеларството, така и на Наредба за изискванията към пчелния мед, предназначен за човешка консумация. Помощта се предоставя на земеделски стопани, които са регистрирани по Наредба №3 от 1999 г.
Пчеларите могат да кандидатстват за държавна помощ de minimis в областните дирекции на Фонд „Земеделие“ от 7 до 18 октомври 2019 г.
ДФЗ субсидии за пчелни семейства пчеларство агро новини селскостопанска политика селско стопанство ДФЗ новини де минимис de minimis за пчели